Jabarkan Kembali ke Bayern Munich dari Toni Kroos dalam bahasa melayu

Pada musim panas 2010, Kroos telah tamat pinjaman dari Leverkusen dan pulang ke Bayern Munich. Apabila beliau ditanya mengenai peluang kedudukan tetap dalam pasukan utama Bayern, beliau menjawab "Saya ingin bermain secepat mungkin!"

Pada 16 Ogos 2010, beliau memulakan musim dengan perlawanan menentang TSV Germania Windeck dalam pusingan pertama DFB-Pokal, menjaringkan gol ketiga dalam kemenangan 4-0. Pada 29 Oktober 2010, beliau menjaringkan gol pertama liga dalam kemenangan 4-1 menentang SC Freiburg. Semasa musim 2010-11, Kroos merupakan pemain tetap untuk Bayern dalam Bundesliga, DFB-Pokal dan Liga Juara-Juara Eropah. Beliau mengakhiri musim dengan 37 penampilan semua pertandingan.

Semasa 2011-12, dibawah Jupp Heynckes, bekas jurulatih beliau di Leverkusen, Kroos memperkenalkan diri beliau sebagai pemain utama pasukan dari Bayern, membina pasangan posisi tengah yang bagus bersama rakan sepasukan Bastian Schweinsteiger. Beliau bermain 51 perlawanan dalam semua perlawanan termasuk Liga Juara-Juara Eropah 2012 dimana Bayern tewas kepada Chelsea dalam penalti di Allianz Arena.

Kroos merupakan pemain penting Bayern dalam kemenangan treble msuim 2012-13. Sebagai pemain terkemuka di posisi tengah bersama Schweinsteiger and Javi Martínez, Kroos menjaringkan tiga gol untuk pembukaan pasukan dalam liga. Beliau juga menjaringkan gol dalam pembukaan menentang Valencia CF. Selepas terlibat dengan kecederaan menentang Juventus dalam perlawanan suku akhir Liga Juara-Juara Eropah, Kroos tidak lagi dapat membuat kemunculan untuk Bayern dan gagal menyambut kemenangan Bayern dalam kemenangan Liga Juara-Juara Eropah 2013, DFB-Pokal 2013 dan tujuh perlawanan terakhir liga..

Kroos kembali ke pasukan pada pembukaan musim 2013-14, bermain untuk Piala Super Jerman dan Piala Super UEFA. Pada 4 Oktober 2013, beliau menjaringkan gol pertama musim menentang kelab lama, Leverkusen dalam keputusan seri 1-1. Beliau juga turut bermain untuk dua perlawanan Bayern dalam FIFA Piala Kelab Dunia 2013. Pada 19 Febrauri 2014, Kroos menjaringkan gol dalam Liga Juara-Juara Eropah dalam kemenangan 2-0 menetang Arsenal. Pada 25 Mac, beliau menjaringkan gol dalam perlawanan 301 menentang Hertha BSC sepertimana Bayern telah diumumkan sebagai juara Bundesliga.